**NOTĂ DE FUNDAMENTARE**

|  |
| --- |
| **Secțiunea 1:****Titlul proiectului de act normativ** |
| **NOTĂ DE FUNDAMENTARE****la Hotărârea Guvernului** **pentru aprobarea plății contribuției financiare voluntare a României la bugetul****Programului Națiunilor Unite pentru Mediu (UNEP) pentru anul 2023** |
| **Secțiunea a 2-a:****Motivul emiterii actului normativ** |
| 2.1. | Sursa proiectului de act normativ | Programul Națiunilor Unite pentru Mediu (UNEP) reprezentă principalul organism al Organizației Națiunilor Unite pentru protecţia mediului, fiind înfiinţat imediat după Conferinţa ONU pentru Mediul Uman, desfăşurată la Stockholm în anul 1972. UNEP oferă acces la date şi informaţii referitoare la mediu şi sprijină guvernele în utilizarea acestora în vederea asigurării unei dezvoltări durabile, sprijinind dezvoltarea infrastructurii instituționale și legale, în vederea protejării mediului la nivel global și în îndeplinirea obligaţiilor asumate prin acordurile internaţionale.Programele UNEP acoperă domenii ca: evaluarea stării mediului, conservarea şi protecţia biodiversităţii, managementul chimicalelor, protecția apelor, protecția zonelor de coastă, protecţia solurilor, protecţia stratului de ozon, schimbările climatice, energiei durabile, poluarea urbană, controlul poluării industriale, consumul durabil. UNEP promovează dialogul şi cooperarea între toţi factorii implicaţi, schimbul de bune practici, transferul de cunoştinţe şi tehnologii şi realizarea de programe, precum: Programul de Acţiune pentru protejarea stratului de ozon, care ajută la implementarea Protocolului de la Montreal; Programul Global de Acţiune pentru protecţia mediului marin împotriva surselor de poluare de pe uscat prin promovarea managementului integrat al zonelor costiere; Promovarea managementului durabil al chimicalelor; Cadrul decenal al programelor privind consumul și producția durabile (10YFP) și altele. UNEP coordonează implementarea mai multor convenţii, cele mai importate fiind Convenţia Cadru a Naţiunilor Unite pentru Schimbări Climatice, Convenţia de la Basel privind controlul transportului peste frontiere a deşeurilor periculoase şi a eliminării acestora, Convenţia pentru Diversitatea Biologică şi Convenţia privind Comerţul Internaţional cu Specii pe cale de Dispariţie (CITES). România s-a implicat activ în activitatea de coordonare a celui mai important organism internațional în domeniul mediului – UNEP, deținând funcția de vicepreședinte al Consiliului guvernatorilor al Programului Națiunilor Unite pentru Mediu (UNEP) (în perioada februarie - aprilie 2012), preşedinte al Comitetului Reprezentanţilor Permanenţi al Programului Organizaţiei Naţiunilor Unite pentru Mediu (a propunerea Grupului Est-European), funcția de vicepreședinte în Biroul Adunării ONU de Mediu a UNEP (UNEA), la nivel de ministru al mediului. De asemenea, în perioada 2013 – 2017 (pe parcursul a două mandate) România a fost membru al Comitetului de coordonare al Cadrului *decenal al programelor privind consumul și producția durabile (*10YFP*)*, format din 10 state membre ONU.Pentru a se asigura resursele financiare necesare realizării acţiunilor prevăzute în programe, UNEP a stabilit în 1972 Fondul pentru Mediu la care ţările membre ale UNEP contribuie voluntar. Astfel în luna septembrie 2023, Directorul Executiv al Programul Națiunilor Unite pentru Mediu (UNEP), a transmis către ministrul român al mediului, o scrisoare de informare cu privire la principalele activități la nivel global realizate cu sprijinul UNEP, precum și cu privire la rolul și susținerea financiară din partea statelor membre, necesare pentru îndeplinirea mandatului și implementarea strategiei și a programului de lucru ale UNEP. Scrisoarea informează de asemenea Ministerul Mediului, Apelor și Pădurilor asupra contribuției financiare voluntare a României la Fondul pentru Mediu, pentru anul 2023 în valoare de 305.100 USD. Astfel, în conformitate cu scrisoarea şi factura proformă care însoțește această scrisoare, contribuția financiară voluntară a României pentru anul 2023 este în valoare de 305.100 USD. Adoptarea prezentului proiect de hotărâre va permite plata contribuției financiare voluntare a României pentru anul 2023, în valoare de 305.100 USD la bugetul Programul Naţiunilor Unite pentru Mediu. Astfel, având în vedere solicitarea Programului Națiunilor Unite pentru Mediu transmisă prin scrisoarea Directorului Executiv al Programul Națiunilor Unite pentru Mediu (UNEP), prin care se solicită achitarea contribuției financiare voluntare din partea Guvernului României la bugetul UNEP pentru anul 2023 în valoare de 305.100 USD, Guvernul României trebuie să își respecte obligațiile asumate în cadrul UNEP și să participe alături de celelalte state membre la elaborarea si implementarea politicilor de mediu. |
| 2.2. | Descrierea situației actuale | Prin intermediul programelor și fondurilor Națiunilor Unite, România a beneficiat de asistență tehnică și financiară în sectoare de interes precum protecția mediului, demografie, drepturile omului, sănătate, agricultură, industrie, consolidarea instituțiilor democratice, etc.Asistența financiară oferită de către Sistemul ONU a fost armonizată cu strategiile și programele naționale de dezvoltare ale României, pentru a asigura un răspuns eficient la prioritățile de dezvoltare ale țării noastre, Proiectele desfășurate prin intermediul programelor și fondurilor Națiunilor Unite, au fost în acord cu priorităţile naţionale și regionale şi au avut contribuit la ameliorarea situaţiei mediului pe plan național regional și global.De asemenea prin intermediul Comisei Economice a ONU pentru Europa – CEE-ONU), au fost realizate evaluări ale performanțelor politicilor de mediu ale României și bilanțul progreselor înregistrate în guvernanța și managementul mediului (EPR1 în anul 2001, EPR 2 în anul 2012, EPR3 în anul 2021). Evaluările abordează probleme de importanță specifică pentru România legate de protecția aerului, managementul apei, managementul deșeurilor și al substanțelor chimice, biodiversitatea și ariile protejate. Totodată aceste evaluări constituie instrumente extrem de utile inclusiv pentru atingerea de către România a Obiectivelor de Dezvoltare Durabilă ale Agendei 2030 pentru Dezvoltare Durabilă, incluse în Strategia Națională de Dezvoltare Durabilă a României 2030. La nivel național, în prezent se implementează Strategia Națională pentru Dezvoltarea Durabilă a României 2030 (denumită în continuare „SNDDR 2030”), adoptată prin Hotărârea Guvernului nr. 877/2018 și planul de acțiune aferent, care reprezintă răspunsul României la Agenda 2030 pentru Dezvoltare Durabilă a ONU și stabilesc cadrul național pentru implementarea celor 17 Obiective de Dezvoltare Durabilă (ODD), oferind răspunsuri adecvate la provocările schimbărilor climatice, reducerii biodiversității și poluare în acord cu obiectivele Acordului de la Paris și ale Cadrului Sendai pentru reducerea riscurilor de dezastre, precum și cu documentele strategice ale UE, pentru a asigura coerența politicilor pentru dezvoltare durabilă la nivel național. Totodată România a organizat la București, în perioada 27 august - 2 septembrie 2022, prin Ministerul Mediului, Apelor și Pădurilor, cea de-a patra reuniune a Procesului Intersesional de Negociere a Abordării Strategice a Managementului internațional al substanțelor chimice și de gestionare a produselor chimice și deșeurilor eveniment derivat din intensele negocieri și rezultatele notabile realizate de România în perioada exercitării Președinției rotative a Consiliului Uniunii Europene. Acest demers reafirmă importanța rolului României la nivel regional, cu referire la Regiunea Europei Centrale și de Est, privind abordarea la nivel global a unui management consolidat al substanțelor chimice de-a lungul ciclului de viață, astfel încât produsele chimice să fie produse și utilizate în moduri care să reducă la minimum impactul negativ semnificativ asupra mediului și sănătății umane.  |
| 2.3. | Schimbări preconizate | În calitate de stat membru al Organizației Națiunilor Unite (ONU) și Uniunii Europene (UE), România se implică activ în procesul de consolidare a guvernanței globale de mediu și în activitatea UNEP. Recunoscând urgența privind continuarea eforturilor de cooperare pentru soluționarea provocărilor emergente de mediu (reprezentate de tripla criză planetară, generată de schimbările climatice, pierderea biodiversității și poluare), România se implică activ în soluționarea acestor provocări. Implicarea României în problematica referitoare la realizarea unui management consolidat a substanțelor chimice de-a lungul ciclului de viață, astfel încât produsele chimice să fie produse și utilizate în moduri care să reducă la minimum impactul negativ semnificativ asupra mediului și sănătății umane, va consolida rolul României la nivel regional în abordarea problemelor legate de dezvoltarea durabilă.În plan național, cooperarea intersectorială are un rol important în întărirea dimensiunii de mediu a dezvoltării durabile, implementarea Strategiei Naționale de Dezvoltare Durabilă a României și a planului de acțiune aferent strategiei, în implementarea Strategiei Naționale în domeniul economiei circulare și a planului de acțiune aferent, precum și în atingerea Obiectivelor de Dezvoltare Durabilă. În calitate de stat membru UE România sprijină procesele internaționale de negociere aflate sub tutela UNEP, în domeniul stopării poluării cu plastic și stabilirii unui instrument juridic obligatoriu privind combaterea poluării cu plastic, în problematica substanțelor chimice, deșeurilor și a managementului azotului.  |
|  |  |  |
| 2.4. | Alte informații |  |
| Secțiunea a 3-a:Impactul socioeconomic |
| 3.1. | Descrierea generală a beneficiilor și costurilor estimate ca urmare a intrării în vigoare a actului normativ | Soluționarea provocărilor emergente globale de mediu reprezentate de schimbările climatice, pierderea biodiversității și poluare va genera efectele pozitive resimțite și la nivelul României. Prin urmare, sprijinul acordat UNEP de către România, pentru soluționarea acestor provocări (care va necesita o serie de costuri) va fi compensat de beneficii ulterioare provenite dintr-o promptă și susținută acțiune de protejare a mediului la nivel național regional și global, pe termen mediu și lung.  |
| 3.2. | Impactul social | Unul dintre beneficiile sociale majore ale procesului de protejare a mediului și a consolidării dimensiunii de mediu a dezvoltării durabile constă în îmbunătățirea calității mediului și a sănătății umane prin tranziția la o societate durabilă și favorabilă incluziunii care va duce la crearea de noi locuri de muncă. Acest lucru implică reconversie și/sau calificare profesională și poate contribui la scăderea ratei șomajului și a ponderii populației care trăiește sub pragul sărăciei. |
| 3.3. | Impactul asupra drepturilor și libertăților fundamentale ale omului | Nu este cazul. |
| 3.4. | Impactul macroeconomic | Având în vedere faptul că politicile de mediu au un caracter trans-sectorial, luând în calcul importanța dimensiunii de mediu a dezvoltării durabile, este de așteptat ca îmbunătățirea calității mediului să se extindă și asupra dimensiunii economice și sociale a dezvoltării durabile cu acțiuni benefice la nivelul întregii societăți.  |
| 3.4.1. | Impactul asupra economiei și asupra principalilor indicatori macroeconomici |  |
| 3.4.2. | Impactul asupra mediului concurențial și domeniul ajutoarelor de stat |  |
| 3.5. | Impactul asupra mediului de afaceri |  |
| 3.6. | Impactul asupra mediului înconjurător | Contribuția financiară voluntară a României la Fondul pentru Mediu al UNEP va facilita soluționarea problemelor emergente de mediu, va genera o îmbunătățire a calității mediului. |
| 3.7. | Evaluarea costurilor şi beneficiilor din perspectiva inovării şi digitalizării |  |
| 3.8. | Evaluarea costurilor şi beneficiilor din perspectiva dezvoltării durabile | Atingerea Obiectivelor de Dezvoltare Durabilă (ODD) cu referință la mediu: (ODD 6 – Apă curată și sanitație; ODD 7 – Energie curată și la prețuri accesibile; ODD 8 – Muncă decentă și creștere economică; ODD 9 – Industrie, inovație și infrastructură; ODD 11 – Orașe și comunități durabile; ODD 12 – Consum și producție responsabile; ODD 13 – Acțiune climatică; ODD 14 – Viață acvatică; ODD 15 – Viață terestră.Continuarea sprijinului acordat UNEP asigură o evoluție sustenabilă a mediului, economiei și societății din România. |
| 3.9. | Alte informații | Nu au fost identificate.  |
| **Secțiunea a 4-a:****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** |
| - în mii lei (RON) –  |
| Indicatori | Anulcurent | Următorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | Proiectul de act normativ nu se referă la acest subiect. |
| a) buget de stat, din acesta:(i) impozit pe profit(ii) impozit pe venit |
| b) bugete locale(i) impozit pe profit |
| c) bugetul asigurărilor sociale de stat:(i) contribuţii de asigurări |
| d) alte tipuri de venituri(se va menționa natura acestora) |
| 4.2. Modificări ale cheltuielilor bugetare, plus/minus, din care: | Proiectul de act normativ nu se referă la acest subiect. |
| a) buget de stat, din acesta:(i) cheltuieli de personal(ii) bunuri și servicii |
| b) bugete locale:(i) cheltuieli de personal(ii) bunuri și servicii |
| c) bugetul asigurărilor sociale de stat:(i) cheltuieli de personal(ii) bunuri și servicii |
| d) alte tipuri de cheltuieli(se va menționa natura acestora) |
| 4.3. Impact financiar, plus/minus, din care: | Proiectul de act normativ nu se referă la acest subiect. |
| a) buget de stat |
| b) bugete locale |
| 4.4. Propuneri pentru acoperirea creșterii cheltuielilor bugetare | Proiectul de act normativ nu se referă la acest subiect. |
| 4.5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | Proiectul de act normativ nu se referă la acest subiect. |
| a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizate;b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. |
| 4.8. Alte informații | Nu au fost identificate.  |
| **Secțiunea a 5-a:****Efectele proiectului de act normativ asupra legislației în vigoare**   |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislației în domeniul achizițiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE). |   |
| 5.3.1. | Măsuri normative necesare transpunerii directivelor UE | Proiectul de actul normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de actul normativ nu se referă la acest subiect. |
| 5.4. | Hotărâri ale Curții de Justiție a Uniunii Europene  | Proiectul de act normativ nu se referă la acest subiect. |
| 5.5. | Alte acte normative și/sau documente internaționale din care decurg angajamente asumate  | Proiectul de act normativ asigură conformitatea / compatibilitatea cu: * Agenda 2030 pentru Dezvoltare Durabilă a ONU
* Convenţia-cadru a Naţiunilor Unite asupra Schimbărilor Climatice, ratificată de România prin Legea nr. 24/1994 (UNFCCC);
* Convenţia de la Basel privind controlul transportului peste frontiere a deşeurilor periculoase şi a eliminării acestora;
* Convenţia pentru Diversitatea Biologică şi Convenţia privind Comerţul Internaţional cu Specii pe cale de Dispariţie (CITES);
* Acordul de la Paris (AP), încheiat la Paris la 12 decembrie 2015, semnat de România la New York la 22 aprilie 2016 și ratificat prin Legea nr. 57/2017.
 |
| 5.6. | Alte informații | Nu au fost identificate.  |
| **Secțiunea a 6-a:****Consultările efectuate în vederea elaborării proiectului de act normativ**  |
| 6.1. | Informații privind neaplicarea procedurii de participare la elaborarea actelor normative | Proiectul de act normativ nu se referă la acest subiect.  |
| 6.2. | Informații privind procesul de consultare cu organizații neguvernamentale, institute de cercetare și alte organisme implicate |  |
| 6.3. | Informații despre consultările organizate cu autoritățile administrației publice locale |  |
| 6.4. | Informații privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect.  |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi   | Proiectul de act normativ urmează să fie avizat de Consiliul Legislativ. |
| 6.6. | Alte informaţii  | Nu au fost identificate. |
| **Secţiunea a 7-a:****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modificările ulterioare.  |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| **Secţiunea a 8-a:****Măsuri de implementare** |
| 8.1. | Măsuri de punere în aplicare a proiectului de act normativ  |  Proiectul de act normativ nu se referă la acest subiect. |
|  8.2. | Alte informaţii  | Nu au fost identificate.  |

Pentru considerentele de mai sus, am elaborat prezentul proiect de Hotărâre a Guvernului pentru privind aprobarea plății contribuției financiare voluntare a României la bugetul Programului Națiunilor Unite pentru Mediu (UNEP) pentru anul 2023, care, în forma prezentată, a fost avizat de ministerele interesate și de Consiliul Legislativ și pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

|  |  |
| --- | --- |
| VICEPRIM-MINISTRUMarian NEACȘU | MINISTRUL FINANȚELORMARCEL-IOAN BOLOȘ |
|  |  |
| MINISTRUL JUSTIȚIEIALINA-ȘTEFANIA GORGHIU | **MINISTRUL AFACERILOR EXTERNE****LUMINIȚA-TEODORA ODOBESCU** |
|  |  |
|  |  |
|  |  |
|  |  |
|  |  |